Еуразиялық экономикалық одақтың Кеден кодексі туралы шартты ратификациялау туралы
205-бап. Еркін кедендік аймақ кедендік рәсімімен орналастырылған тауарларға қатысты және еркін кедендік аймақ кедендік рәсімімен орналастырылған тауарлардан жасалған (алынған) тауарларға қатысты жасалатын іс-әрекеттер

1. Еркін кедендік аймақ кедендік рәсімімен орналастырылған тауарларға және (немесе) еркін кедендік аймақ кедендік рәсімімен орналастырылған тауарлардан жасалған (алынған) тауарларға қатысты ЕЭА аумағында кез келген операцияларды жасауға, оның ішінде:
1) сақтауға;
2) тауарларды тиеу (түсіру) жөніндегі операциялар және сақтаумен байланысты өзге де жүк операциялары;
3) тауарлардың сақталуын қамтамасыз етуге қажетті операциялар, сондай-ақ партияларды бөлшектеуді, жөнелтімдерді қалыптастыруды, сұрыптауды, орауды, қайта орауды, таңбалауды, тауар сапасын жақсарту жөніндегі операцияларды қоса алғанда, тауарларды тасуға (тасымалдауға) және сатуға дайындау жөніндегі жай операциялар;
4) тауарларды қайта өңдеу (өңдеу), тауарларды дайындау (жинақтауды, бөлшектеуді, монтаждауды, шақтауды қоса алғанда), тауарларды жөндеу немесе тауарларға техникалық қызмет көрсету, оның ішінде оларды жасаған кезде еркін кедендік аймақ кедендік рәсімімен орналастырылған шетелдік тауарлар осындай шетелдік тауарлар тауарларды дайындау (алу) процесінде толық немесе ішінара жұмсалса да (тұтынылса да) және (немесе) еркін кедендік аймақ кедендік рәсімімен орналастырылған тауарлардан жасалған (алынған) тауарлардың құрамында болмаса да (осы тарауда бұдан әрі - еркін кедендік аймақ кедендік рәсімімен орналастырған қайта өңдеу жөніндегі операциялар) тауарларды дайындауға (алуға) катысады немесе жәрдемдеседі. Еркін кедендік аймақ кедендік рәсімімен орналастырылған тауарларды қайта өңдеу жөніндегі операцияларды жасаған кезде тауарларды дайындауға (алуға) катысатын немесе жәрдемдесетін шетелдік тауарларға технологиялық процесте қосалқы құралдар болып табылатын тауарлар, мысалы, жабдықтар, станоктар, керек-жарақтар жатқызылмайды;
5) Комиссия айқындаған жағдайларда, тауарлардың тұтынылуы осы тармақтың 4-тармақшасында көрсетілген еркін кедендік аймақ кедендік рәсімімен орналастырылған тауарларды қайта өңдеу жөніндегі операцияларды жасау кезінде тауарлардың жұмсалуынан (тұтынылуынан) өзгеше;
6) осы Кодекстің
17-бабына
сәйкес тауарлардың сынамалары және (немесе) үлгілерін алуға рұқсат беріледі.
2. Тауарларды толық немесе ішінара тұтыну, оның ішінде тауарларды дайындау (алу) процесінде жұмсау (тұтыну) кезінде ЕЭА аумағында жылжымайтын мүлік объектілерін салу, өндірістік процестерді қамтамасыз ету, ЕЭА аумағында пайдаланылатын жабдықтарды, машиналар мен агрегаттарды күтіп ұстау және пайдалану фактісі осы Кодекстің
203-бабының
7-тармағына сәйкес кеден органына ұсынылатын есептілікте көрсетілуге тиіс.
3. Еркін кедендік аймақ кедендік рәсімімен орналастырылған тауарларға және (немесе) ЕЭА аумағында еркін кедендік аймақ кедендік рәсімімен орналастырылған тауарлардан жасалған (алынған) тауарларға қатысты, егер осындай операциялар ЕЭА аумағында қызметін жүзеге асыру (жүргізу) туралы келісімнің (шарттың) (ЕЭА-дағы қызметтің, инвестициялық декларацияның, кәсіпкерлік бағдарламаның шарттары туралы шарттың) ережелеріне сәйкес келсе, осы баптың 1-тармағында көрсетілген операцияларды жасауға жол беріледі.
4. Кеден органының рұқсатымен еркін кедендік аймақ кедендік рәсімімен орналастырылған тауарларды және (немесе) еркін кедендік аймақ кедендік рәсімімен орналастырылған тауарлардан жасалған (алынған) тауарларды ЕЭА аумағынан еркін кедендік аймақ кедендік рәсімінің қолданысын аяқтамай мынадай:
1) ЕЭА резиденті (қатысушысы, субъектісі) пайдалануға енгізген және қолданатын жабдық, өзге де негізгі өндірістік құралдар, не аталған негізгі өндірістік құралдардың бөлшектері болып табылатын көрсетілген тауарлар (күрделі жөндеу, жаңартуды қоспағанда) Одақтың кедендік аумағының қалған бөлігіне оларды жөндеу, техникалық қызмет көрсету немесе осындай тауарларды қалыпты (жұмыс) күйінде ұстау үшін қажетті басқа да операцияларды жасау үшін әкетілетін;
2) көрсетілген тауарлар Одақтың кедендік аумағының қалған бөлігіне оларды техникалық сынау, зерттеу, тестілеу, тексеру, оның ішінде өндірістік процесте көзделген тексеру бойынша операциялар жасау үшін, сондай-ақ оларды үлгілер ретінде көрсету үшін әкетілетін;
3) көрсетілген тауарлар аумағында ЕЭА құрылған мүше мемлекеттің аумағының қалған бөлігіне мүше мемлекеттің кедендік реттеу туралы заңнамасына сәйкес құқығы бар кеден органында еркін кедендік аймақ кедендік рәсімінің қолданысын аяқтау жөніндегі кедендік операцияларды жасау үшін әкетілетін;
4) көрсетілген тауарлар аумағында ЕЭА құрылған мүше мемлекеттің аумағының қалған бөлігіне өзінің өндірістік және технологиялық мұқтаждықтары үшін әкетілетін жағдайларда әкетуге жол беріледі. Бұл жағдайда көрсетілген тауарларды ЕЭА аумағынан әкетуге жол беретін шарттар, сондай-ақ мұндай әкетуге жол берілетін мүше мемлекет аумағының бір бөлігін Комиссия айқындайды;
5) осы ЕЭА аумағында осындай тауарларға қатысты осындай операцияларды жасауға жағдайлар мен мүмкіндіктер болмаған жағдайда, көрсетілген тауарлар Одақтың кедендік аумағының қалған бөлігіне тауарларды қайта өңдеу (өңдеу), жинауды, монтаждауды, шақтауды және Комиссия айқындайтын өзге де операцияларды қоса алғанда, тауарларды дайындау жөніндегі операцияларды жасау үшін әкетілетін жағдайларда әкетуге жол беріледі. Бұл жағдайда көрсетілген тауарларды ЕЭА аумағынан әкетуге жол берілетін жағдайлар мен шарттарды Комиссия айқындайды.
5. Осы баптың 4-тармағының 1, 2, 4 және 5-тармақшаларында көрсетілген тауарлар ЕЭА аумағына осындай операциялар жасаудың мақсаттары мен мән-жайлары негізінде кеден органы белгілеген мерзім өткенге дейін кері әкелугe жатады. Кеден органы белгілеген мерзім ЕЭА резидентінің (қатысушысының, субъектісінің) уәжді өтініші бойынша ұзартылуы мүмкін.
Осы баптың 4-тармағының 3-тармақшасында көрсетілген тауарларға қатысты еркін кедендік аймақ кедендік рәсімінің қолданылуы кеден органы белгілеген мерзім өткенге дейін аяқталуға тиіс. Кеден органы белгілеген мерзім ЕЭА резидентінің (қатысушысының, субъектісінің) уәжді өтініші бойынша ұзартылуы мүмкін.
6. Кеден органының осы баптың 4-тармағында көрсетілген рұқсатты беру тәртібі мүше мемлекеттердің кедендік реттеу туралы заңнамасына сәйкес белгіленеді.
7. Еркін кедендік аймақ кедендік рәсімімен орналастырылған тауарлардың және (немесе) еркін кедендік аймақ кедендік рәсімімен орналастырылған тауарлардан жасалған (алынған) тауарлардың бәріне немесе бөлігіне қатысты ЕЭА аумағында осы тауарларды иелену, оларды пайдалану және (немесе) оларға билік ету құқықтарын беруді көздейтін мәмілелер жасалуы мүмкін. Бұл ретте еркін кедендік аймақ кедендік рәсімінің қолданысы осы баптың 8 - 10 және 11-тармақтарына сәйкес еркін кедендік аймақ кедендік рәсімінің қолданысын аяқтамай көрсетілген тауарларды беруге жол берілетін жағдайларды қоспағанда, осы Кодексте белгіленген тәртіппен аяқталуға тиіс.
8. Еркін кедендік аймақ кедендік рәсімімен орналастырылған тауарларды және (немесе) еркін кедендік аймақ кедендік рәсімімен орналастырылған тауарлардан жасалған (алынған) тауарларды еркін кедендік аймақ кедендік рәсімінің қолданылуын аяқтамастан:
1) мердігерге (қосалқы мердігерлерге) немесе өзге де, оның ішінде ЕЭА аумағында құрылыс және (немесе) монтаждаудың мердігерлік жұмыстарын жүзеге асыру үшін ЕЭА резиденті (қатысушысы, субъектісі) болып табылмайтын тұлғаларға;
2) тасымалдаушыға оларды тасымалдау үшін;
3) жөндеуді (күрделі жөндеуді, қайта жаңғыртуды қоспағанда), техникалық қызмет көрсетуді жүзеге асыратын және (немесе) осындай тауарларды қалыпты (жұмыс) күйінде ұстауға қажетті басқа да операцияларды жасайтын тұлғаларға;
4) өндірістік процесте көзделген осындай тауарларды техникалық сынау, зерттеу, тестілеу, тексеру жөніндегі операцияларды, сондай-ақ оларды үлгілер ретінде көрсететін тұлғаларға;
5) порттық ЕЭА немесе логистикалық ЕЭА аумағында, ал мүше мемлекеттердің заңнамасында көзделген жағдайларда - порттық ЕЭА немесе логистикалық ЕЭА болып табылмайтын ЕЭА аумақтарында да осы баптың 1-тармағының 2-тармақшасында көзделген операцияларды жасайтын тұлғаларға;
6) осы баптың 4-тармағының 1, 2, 4 және 5-тармақшаларында көзделген жағдайларда, ЕЭА аумағынан әкетілетін тауарларға қатысты операцияларды жасайтын тұлғаларға иеленуге және (немесе) пайдалануға беруге жол беріледі.
9. Осы баптың 8-тармағына сәйкес көрсетілген тұлғаларға тауарларды иеленуге және (немесе) пайдалануға беру еркін кедендік аймақ кедендік рәсімімен орналастырылған тауарлардың декларантын осы тарауда көзделген, еркін кедендік аймақ кедендік рәсіміне сәйкес тауарларды пайдалану шарттарын сақтаудан босатпайды.
10. Мүше мемлекеттердің кедендік реттеу туралы заңнамасында ЕЭА резидентінің (қатысушысының, субъектісінің) еркін кедендік аймақ кедендік рәсімімен орналастырылған тауарларды және (немесе) еркін кедендік аймақ кедендік рәсімімен орналастырылған тауарлардан жасалған (алынған) тауарларды иелену, пайдалану және (немесе) оларға билік ету құқықтарын, еркін кедендік аймақ кедендік рәсімінің қолданысын аяқтамай, осы ЕЭА-ның өзге резидентіне (қатысушысына, субъектісіне) беруге жол берілетін жағдайлар, сондай-ақ бұл жағдайларда тауарларды берудің тәртібі мен шарттары белгіленуі мүмкін.
Мұндай жағдайлар белгіленген кезде мүше мемлекеттердің заңнамасында еркін кедендік аймақ кедендік рәсіміне сәйкес тауарларды пайдалану шарттарын сақтау бойынша декларанттың міндеті мен осындай кедендік рәсімінің қолданылуын аяқтау бойынша міндет көрсетілген тауарларды иелену, пайдалану және (немесе) билік ету құқықтары берілген тұлғаларға жүктелетіні белгіленуі, сондай-ақ осындай тұлғаларға жүктелетін кез анықталуы мүмкін.
11. Мүше мемлекеттің кедендік реттеу туралы заңнамасында осы мүше мемлекеттің аумағында құрылған жекелеген ЕЭА аумақтарындағы еркін кедендік аймақ кедендік рәсімімен орналастырылған тауарларды және (немесе) аумағында еркін кедендік аймақ кедендік рәсімімен орналастырылған тауарлардан жасалған (алынған) тауарларды иелену, пайдалану және (немесе) билік ету құқықтарын беруге еркін кедендік аймақ кедендік рәсімінің қолданысын аяқтамай жол берілетіні белгіленуі мүмкін.
Көрсетілген жағдайда мүше мемлекеттердің заңнамасында еркін кедендік аймақ кедендік рәсіміне сәйкес тауарларды пайдалану шарттарын сақтау жөніндегі декларанттың міндеті мен осындай кедендік рәсімінің қолданысын аяқтау жөніндегі міндет көрсетілген тауарларды иелену, пайдалану және (немесе) билік ету құқықтары берілген тұлғаларға жүктелетіні белгіленуі, сондай-ақ осындай тұлғаларға жүктелетін кез анықталуы мүмкін.
12. Тұлға порттық ЕЭА немесе логистикалық ЕЭА резиденті (қатысушысы, субъектісі) мәртебесін жоғалтқан жағдайда, еркін кедендік аймақ кедендік рәсімімен орналастырылған тауарлар тұлға осындай мәртебесін жоғалтқан күннен бастап 4 ай ішінде ЕЭА осындай резидентімен (қатысушысымен, субъектісімен) қызмет көрсету туралы шартты жасасқан тұлғалар порттық ЕЭА немесе логистикалық ЕЭА өзге резидентіне (қатысушысына, субъектісіне) ЕЭА осындай өзге резидентімен (қатысушысымен, субъектісімен) жасасқан қызмет көрсету туралы шарттың негізінде беруі не осы Кодексте көзделген кедендік рәсімдермен орналастырылуы мүмкін.
Егер осындай іс-әрекеттер көрсетілген мерзімде жасалмаған жағдайда, осы мерзімнің өтуі бойынша еркін кедендік аймақ кедендік рәсімнің қолданысы тоқтатылады, ал тауарларды кеден органдары осы Кодекстің
51-тарауына
сәйкес ұстайды.
13. Комиссия іс-қимылдардың, оның ішінде еркін кедендік аймақ кедендік рәсімімен орналастырылған тауарлар мен жасалуы мүмкін емес операциялардың тізбесін айқындауға құқылы.
Мүше мемлекеттердің заңнамасында іс-қимылдардың, оның ішінде осы мүше мемлекеттердің аумақтарында құрылған (құрылатын) ЕЭА-да еркін кедендік аймақ кедендік рәсімімен орналастырылған тауарлармен жасалуы мүмкін емес операциялардың тізбесі белгіленуі мүмкін.